recursal/SuperWikiNEXT-32B huggingface dataset:
Koordinatės: 49°50′42″š. pl. 18°17′58″r. ilg.﻿ / ﻿49.8450°š. pl. 18.2994°r. ilg.﻿ / 49.8450; 18.2994

| Bazalų stadionas |
| --- |
| Stadionas 2009 m. |
| Vieta | Čekija Ostrava |
| Atidarytas | 1959 m. |
| Nugriautas | 2018 m. |
| Savininkas | Banik Ostrava |
| Paviršius | Žolė |
| Talpa | 10 039 |
| Lauko matmenys | 105 × 68 m |

**Bazalų stadionas** – futbolo stadionas Ostravos mieste (Čekija), į šiaurės rytus nuo miesto centro, netoli Ostravicės upės. Ilgametė klubo Banik Ostrava namų aikštė.

Istorija
--------

Stadionas pastatytas 1957–1959 m. atidarytas 1959 m. balandžio 19 d. ir tapo pagrindiniu miesto stadionu (iki tol toks buvo Stadion Stará střelnice). Stadione tilpdavo 17,4 tūkst. žiūrovų, tarp jų 2,8 tūkst. cetrinėje tribūnoje. 2015 m. uždarytas, 2018 m. nugriautas.

Stadione žaidė Čekoslovakijos vyrų futbolo rinktinė ir Čekijos vyrų futbolo rinktinė, 1994 m. su Čekija čia žaidė ir Lietuvos vyrų futbolo rinktinė (pralaimėjo 3-5). Čia su koncertais viešėjo „Iron Maiden", „Scorpions" ir kitos muzikos grupės.

Šaltiniai
---------

1. ↑  Ostrava sa rozlúčila s Bazalmi, hrávala na nich 56 rokov. 2015-05-31, Sme.sk (tikrinta 2023-12-27).
2. ↑  Představení stadionu. Fcb.cz (tikrinta 2014-07-15).
3. ↑  Bazaly Stadion – until 2015. Stadiumdb.com (tikrinta 2023-12-27).
4. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Eugenija Sutkienė** |
| --- |
|  |
| Veikla | verslo teisininkė |
| Sritis | verslo teisė |
| Organizacijos | Advokatų kontora „Sutkienė, Pilkauskas ir partneriai" |
| Pareigos | advokatė partnerė, vadovė |
|  |
| Alma mater | 1984 m. Vilniaus universiteto Teisės fakultetas |

**Eugenija Sutkienė** – teisininkė, verslo teisės advokatė, advokatų kontoros „TGS Baltic" vyr. partnerė, viena iš steigėjų.

Specializacija – viešieji pirkimai bei viešoji ir privačioji partnerystė, įmonių susiliejimai ir įsigijimai. Specializavosi įmonių teisėje (privatizavimo, investicijų, įmonių susijungimo ir įsigijimo srityse), taip pat tarptautinės prekybos, konkurencijos, energetikos, telekomunikacijų ir ryšių, žiniasklaidos teisės srityse.

Biografija
----------

Nuo 1979 m. iki 1984 m. Vilniaus universiteto Teisės fakultete studijavo teisę, įgijo teisininkės kvalifikaciją. Studijavo tarptautinę teisę Krokuvos universitete (Lenkija), stažavosi užsienio teisės firmose „McDermott, Will & Emery" (JAV), „Paisner & Co" (Jungtinė Karalystė).

Nuo 1984 m. iki 1989 m. Lietuvos prekybos bazės Juridinio skyriaus vadovė, nuo 1989 m. iki 1992 m. Lietuvos TSR (vėliau – LR) didmeninės prekybos ministerijos Juridinio skyriaus ir komercinio arbitražo vadovė, nuo 1992 m. iki 1999 m. JAV teisės firmos „McDermott, Will & Emery" Vilniaus biuro steigėja ir vadovė, nuo 1999 m. iki 2003 m. kovo 20 d. advokatų kontoros „Jaskutėlis, Sutkienė ir Masiokas" (buvęs JAV teisės firmos „McDermott, Will & Emery" Vilniaus biuras) partnerė, nuo 2003 m. kovo 21 d. advokatų kontoros „Sutkienė, Pilkauskas ir partneriai" (nuo 2008 m. rugsėjo mėn. – verslo teisės aljanso „TLS Alliance" narės) vadovaujanti partnerė. Advokatė nuo 1999 m..

Buvo Lietuvos teisininkų draugijos narė. Lietuvos advokatūros Tarybos narė (nuo 2011 m. balandžio 22 d.).

Narystė
-------

* Lietuvos advokatūra, narė;
* Tarptautinė advokatų asociacija, narė;
* Europos teisininkų asociacija, narė;
* Europos moterų teisininkių asociacija, valdybos narė.

Bibliografija
-------------

* Corporate Chapter // International Law Office, 1999–2002;
* Lithuanian Privatization // Privatization & Public Private Partnership Review, 2002–2003;
* Agriculture Chapter: Homework for Lithuania // The EU Parliament Magazine, Nr. 146, 2003 m. rugsėjo 30 d.;
* Comparative Law Essay // The American Bar Association’s magazine International Lawyer;
* Sutarčių žinynas (vendraautorė). Verslo žinios, 2006 m. birželis.

Šaltiniai
---------

1. ↑  Advokatų kontoros „Jaskutėlis, Sutkienė ir Masiokas" advokatai (Eugenija Sutkienė)
2. ↑  Advokatų kontoros „Sutkienė, Pilkauskas ir partneriai" informacija Archyvuota kopija 2009-10-23 iš Wayback Machine projekto.
3. ↑  „Infolex" informacija
| **Agnė Žagrakalytė** |
| --- |
|  |
| Gimė | 1979 m. balandžio 28 d. (44 metai)Pasvalyje |
|  |
| Veikla | lietuvių poetė. |

**Agnė Žagrakalytė** (g. 1979 m. balandžio 28 d. Pasvalyje) – lietuvių poetė, prozininkė.

Biografija
----------

2001 m. baigė Vilniaus pedagoginį universitetą, kur studijavo lietuvių kalbą ir literatūrą. Pirmosios eilėraščių publikacijos pasirodė 1996 m. tais pačiais metais apdovanota Liūnės Sutemos premija. 2002 m. spausdinta K. S. Keyso sudarytame jaunųjų poetų rinkinyje „Six Young Lithuanian Poets".

Už pirmąjį savo poezijos rinkinį „Išteku" (2003 m.) pelnė „Poetinio Druskininkų rudens" premiją.
E. Drungytė šią poetę priskiria intensyviosios generacijos avangardui (kartu su M. Valiuku, M. Buroku, T. S. Butkumi). Šiai kartai būdingi „daiktavardėjančios, ironiškos, sarkastiškos, kapotos, siaurėjančios, „terminėjančios" kalbos pliūpsniai. Dažnai stringantis ritmas. Grubūs fonetiniai žodžių tarpusavio santykiai.

Bibliografija
-------------

* Six young Lithuanian poets / Laurynas Katkus, Tomas S. Butkus, Marius Burokas, Jurgita Butkytė, Agnė Žagrakalytė, Giedrė Kazlauskaitė. – Vilnius: Vaga, 2002
* Išteku: poezija. – Vilnius: Lietuvos rašytojų sąjungos leidykla, 2003
* Visa tiesa apie Alisą Meler: poezija. – Vilnius: Lietuvos rašytojų sąjungos leidykla, 2008
* Eigulio duktė: byla F 117: romanas. – Vilnius: Tyto alba, 2013
* Klara: romanas. – Vilnius: Tyto Alba, 2014.

Kritikų atsiliepimai
--------------------

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Sukurtas fikcijos būdu – pasitelkus išorinį, kitu tapusį atvaizdą – aš yra suskilęs, decentruotas, susvetimėjęs su savimi (atvaizdas – tik „sulysus vandens dvaselė"). Žagrakalytei šitokią energiją pavyksta sukurti poezijos įmantrumu, išdaigia, pokštaujančia vaizduote, (auto)ironija, kuri balansuoja ties lengvo humoro ir sarkazmo riba.

Eilėraščiams būdinga savikritiška refleksija ir („)konkurencinis(") kitų moterų reflektavimas. Autorės kūrybos moteris tampa vis sunkiau reprezentuojama: be galo įvairi (drąsi, drastiška, aktyvi, įžūloka, lengvabūdiška, linkusi į depresiją, destruktyvi) ir… nenuspėjama.

Apdovanojimai
-------------

* 1996 m. – Liūnės Sutemos premija.
* 1998 m. – „Poezijos pavasario" konkurso „Eilėraščiai per naktį" laureatė.
* 2003 m. – „Poetinio Druskininkų rudens" premija už geriausią metų poetinį debiutą.
* 2014 m. – Jurgos Ivanauskaitės vardo premija už romaną „Eigulio duktė: byla F 117".
* 2018 m. – Vlado Šlaito premija

Šaltiniai
---------

1. ↑

Nuorodos
--------

Eilėraščiai:

* katekizmas.group.lt Archyvuota kopija 2005-11-30 iš Wayback Machine projekto.
* www.culture.lt Archyvuota kopija 2007-03-11 iš Wayback Machine projekto.
* www.tekstai.lt Archyvuota kopija 2007-03-13 iš Wayback Machine projekto.

Proza:

* www.culture.lt Archyvuota kopija 2007-03-11 iš Wayback Machine projekto.

Projektas:

* www.nevykeliai.lt Archyvuota kopija 2005-02-14 iš Wayback Machine projekto.
Koordinatės: 55°20′24″š. pl. 21°28′13″r. ilg.﻿ / ﻿55.3399°š. pl. 21.4704°r. ilg.﻿ / 55.3399; 21.4704

|  |
| --- |
| **Šilutės Pamario progimnazija** |
| [[Vaizdas:|Šilutės Pamario progimnazija herbas|center|100px]] |
| Šilutės Pamario progimnazija |
| **Adresas** | Žalgirio g. 16, Šilutė |
| **Direktorius(-ė)** | Marius Surplys |
| **Mokinių skaičius** | 876 |
| **Įkūrimo data** | 1962 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 63 |

**Šilutės Pamario progimnazija** – dieninė, savarankiško mokymosi bendrojo lavinimo mokykla Šilutėje, Žalgirio g. 16, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190696633. Steigėjas Šilutės rajono savivaldybės taryba.

Filialas – Šilutės Pamario progimnazijos Rusnės skyrius.

Istorija
--------

1962 m. įkurta Šilutės aštuonmetė mokykla, kuri 1976 m. tapo Šilutės 4-tąja vidurine mokykla. 1981 m. pastatytas naujas mokyklos pastatas. 2001 m. mokykla išleido 25-ją, paskutiniąją abiturientų laidą, mokykla pavadinta Šilutės Pamario pagrindine mokykla. Mokyklą puošia mokinių sukurtos freskos, piešiniai, įvairios parodos, kurios dažnai eksponuojamos ne tik mokykloje. 2009 m. prijungta Laučių Mikelio Hofmano pagrindinė mokykla.

2021 m. Šilutės rajono savivaldybės tarybos sprendimu Nr. T1-725 Šilutės Pamario pagrindinė mokykla pertvarkyta į Šilutės Pamario progimnaziją su skyriumi Rusnėje.

Direktoriai
-----------

* 1974 m. Irena Arlauskienė
* 1979 m. Albinas Endzinas
* 1990 m. Jonas Bendžius
* 2003 m. Nijolė Špadienė
* 2010 m. Jonas Bendžius
* 2022 m. Marius Surplys

Žymūs mokytojai
---------------

* Žydrė Kužmarskytė
* Elvita Andriulionienė
* Jonas Kalinauskas
* Helmutas Vaškaitis
* Regina Juraškienė
* Regina Zybartaitė

Mokiniai
--------

Per 25-erius vidurinės mokyklos gyvavimo metus į gyvenimą išlydėta per 1000 abiturientų.

Nuorodos
--------

* Mokyklos svetainė

1. ↑  https://e-seimas.lrs.lt/portal/legalAct/lt/TAD/2dd9b642d9db11eb866fe2e083228059?jfwid=-vfaplvo0x
| **Sean Strickland** |
| --- |
|  |
| Š. Striklandas 2022 m. |
| Gimė | 1991 m. vasario 27 d. (32 metai)Anaheimas, Kalifornija, JAV |
|  |
| Veikla | mišrių kovos menų kovotojas |
| Aktyvumo metai | 2008– |
|  |
| Žinomas (-a) už | UFC čempionas |

**Šonas Striklandas** (angl. *Sean Strickland*, g. 1991 m. vasario 27 d.) – JAV mišrių kovos menų kovotojas, kovojantis UFC organizacijoje. Jis yra dabartinis UFC vidutinio svorio kategorijos čempionas.

Ūgis 1,85 m, svoris 84 kg. Nuo 2014 m. kovoja UFC organizacijoje, karjeroje turi 28-ias pergales.

Karjera
-------

### Ankstyvoji karjera

Prieš patekdamas į UFC Š. Striklandas kovojo King Of The Cage (KOTC) organizacijoje. Kovojęs organizacijoje nuo 2008 iki 2013 m. jis tapo vidutinio svorio kategorijos čempionu, apgynė titulą keturis kartus. Kovodamas KOTC organizacijoje jis laimėjo 13 iš 13 dvikovų.

### UFC

Debiutavo UFC 2014 m. kovo 15 d. dvikovoje prieš Bubba McDaniel. Jis laimėjo dvikovą pirmojo raundo pabaigoje užsmaugus priešininką. Jis taip pat laimėjo sekančią dvikovą prieš Luke Barnatt teisėjų nuosprendžiu.

Jis perėjo į pusvidutinio svorio kategoriją ir 2015 m. vasario 22 d. kovojo prieš argentinietį Santjagą Ponsinibijų. Po įtemptos dvikovos Š. Striklandas pralaimėjo vienbalsiu teisėjų nuosprendžiu. Pusvidutinio svorio kategorijoje iš viso turėjo aštuonias dvikovas iš kurių laimėjo penkias.

2018 m. gruodį Š. Striklandas pateko į avariją, kai važiuojant motociklu jį nutrenkė automobilis. Jis patyrė daugelį traumų ir jam prireikė atlikti kelio operaciją.

Po dvejų metų pertraukos, 2020 m. spalio 31 d. jis sugrįžo į UFC ir į vidutinio svorio kategoriją dvikovoje prieš Džeką Maršmaną. Nors priešininkas svėrė 0,7 kg daugiau, Š. Striklandas laimėjo dvikovą vienbalsiu teisėjų nuosprendžiu.

Laimėjo sekančias keturias dvikovas ir 2022 m. liepos 2 d. susidūrė su Aleksu Pereira. A. Pereira pirmajame raunde pataikė taiklų šoninį smūgį ir nokautavo Š. Striklandą. Jis taip pat pralaimėjo sekančią dvikovą prieš Džaredą Kanonierių teisėjų nuosprendžiu.

Teisėjų nuosprendžiu laimėjus prieš Nasurdiną Imavovą ir nokautavus Abusipijaną Magomedovą, jam buvo suteikta galimybė kautis prieš tuometinį svorio kategorijos čempioną Izraelį Adesanija. Dvikova įvyko 2023 m. rugsėjo 10 d. Nors I. Adesanija buvo favoritas, Š. Striklandas spaudė priešininką naudodamas savo ištvermę, pataikė taiklius smūgius ir laimėjo dvikovą, bei tapo svorio kategorijos čempionu, vienbalsiu teisėjų nuosprendžiu.

Mišrių kovos menų rekordas
--------------------------

| **33 dvikovos** | 28 pergalės | 5 pralaimėjimai |
| --- | --- | --- |
| **Nokautu** | 11 | 2 |
| **Atlikus skausmingą veiksmą** | 4 | 0 |
| **Teisėjų nuosprendžiu** | 13 | 3 |

Nuorodos
--------

* Š. Striklando mišrių kovos menų profilis

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
Koordinatės: 54°58′ š. pl. 24°18′ r. ilg.﻿ / ﻿54.967°š. pl. 24.300°r. ilg.﻿ / 54.967; 24.300

Gaižiūnų miško dalis – Karmėlavos miškas
Gaižiūnų miškai Dumsių apylinkėse
**Gaižiūnų miškai** (**Rumšiškių−Gaižiūnų miškai**) − septintas pagal užimamą plotą Lietuvos miškų masyvas Jonavos ir Kaišiadorių rajonuose, 15 km į rytus nuo Kauno ir esantis beveik Lietuvos viduryje. Miškų plotas ~ 29 000 ha. Arčiausias jam miestas Jonava, esanti šiaurės vakarinėse miško prieigose.

Geografija
----------

Masyvas apie 17 km ištįsęs iš vakarų į rytus. Pietuose siekia Kauno marių krantus, šiaurės rytuose − Nerį. Jo pietinę dalį kerta Vilniaus−Kauno, šiaurrytinę − Kaišiadorių−Jonavos geležinkelis, šiaurės vakariniu pakraščiu eina Kauno−Jonavos geležinkelis.

Jonavos rajone driekiasi Ruklos seniūnijos ir Šveicarijos seniūnijos teritorijose, bei Palomenės seniūnijoje, Kaišiadorių rajone.

Hidrologija
-----------

Gaižiūnų miškai driekiasi Nemuno ir Neries tarpuslėnio banguota lyguma, kurią dengia senovinės Neries deltos smėliai ir žvirgždai, slūgsantys ant juostuotųjų molių. Miškuose daug pelkių: Čiuloto raistas, Epušoto pelkė, Medžiolito pelkė, Palraistis, Romato pelkė, Šlapraistis, Vilkų raistas.

Gaižiūnų miškų masyve prasideda:

* Neries intakai:
	+ Ruklelė
	+ Taurosta
	+ Varpė
	+ Laukysta
	+ Lomena ir jos intakai:
		- Dumsė
		- Romatas
	+ Šešuva ir jos intakai:
		- Želva
		- Garšas
		- Pravarta
* Nemuno intakai:
	+ Karčiupis
	+ Praviena ir jos intakai:
		- Nizra
		- Nedėja

Kirtimas
--------

2019 m. birželio 12 d. Lietuvos vyriausybė pritarė kitoms naudmenomis paversti 43,95 hektaro valstybinio miško, reikalingo tiesti naujus kelius ir statyti naują karinę infrastruktūrą.

Šaltiniai
---------

1. ↑  „Gaižiūnų miškas". 15min.lt. Nuoroda tikrinta 2021 m. sausio 8 d..
2. ↑  „Gaižiūnų miškas". ezerai.vilnius21.lt. Nuoroda tikrinta 2021 m. sausio 8 d..
3. ↑  „Poligonų plėtrai leista kirsti mišką Švenčionių ir Jonavos rajonuose". Kauno diena. Nuoroda tikrinta 2023 m. gruodžio 17 d.


|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |
Koordinatės: 56°02′30″š. pl. 24°57′57″r. ilg.﻿ / ﻿56.0416°š. pl. 24.9657°r. ilg.﻿ / 56.0416; 24.9657

 *Kitos reikšmės – Šv. arkangelo Mykolo bažnyčia.*

|  Kupreliškio šv. arkangelo Mykolo bažnyčia |
| --- |
|  |
| **Vyskupija** | Panevėžio |
| **Dekanatas** | Biržų |
| **Savivaldybė** | Biržų rajonas |
| **Gyvenvietė** | Kupreliškis |
| **Statybinė medžiaga** | medis |
| **Pastatyta** | 1898 m. |

**Kupreliškio šv. arkangelo Mykolo bažnyčia** – bažnyčia, stovinti Kupreliškio miestelyje, 9 km į pietus nuo Papilio. Liaudies architektūros formų. Bažnyčia kartu su varpine ir šventoriaus vartais yra architektūros paminklas. Su šventoriumi ribojasi Kupreliškio kapinės.

Parapijoje veikia Dilių koplyčia.

Istorija
--------

Pirmoji dvaro koplyčia Kupreliškio kapinėse pastatyta 1787 m. Raudondvario savininkė Elžbieta Kušeliauskienė 1861 m. pastatė bažnyčią. Ji turėjo 3 registrų vargonus, 2 varpus. Kunigo J. Ramono rūpesčiu 1898 m. bažnyčia išplėsta: pristatyta presbiterija ir 2 zakristijos, padidinta klebonija. Bažnyčia turėjo 3,5 ha žemės, 1904 m. Jurgis Tunaitis jai dovanojo 15 ha. 1928 m. ir 1945 m. ji suremontuota: apdengta skarda, ištinkuoti pamatai, pastatyta suolų, perdažyti altoriai.

Architektūra
------------

Bažnyčia liaudies architektūros formų, stačiakampio plano (26 × 10 m), bebokštė. Įrengti 3 altoriai. Akmenų mūro šventoriaus tvoros vartai trijų angų. Virš centrinės angos yra antras aukštas su daugeliu angų. Šventoriuje stovi medinė 3 tarpsnių varpinė. Kapinėse palaidoti Kupreliškio klebonai Aleksandras Papučka (1914–1977) ir Gediminas Ignas Blynas (1917–1981).

Galerija
--------

* Galinis fasadasGalinis fasadas
* Pagrindiniai vartaiPagrindiniai vartai
* Kapinių vartaiKapinių vartai

Šaltiniai
---------

1. ↑  „Bažnyčia". Lietuvos Respublikos kultūros vertybių registras. Nuoroda tikrinta 2017-08-04.

Nuorodos
--------

|  |  |
| --- | --- |
|  | **Vikiteka: Kupreliškio šv. arkangelo Mykolo bažnyčia** – vaizdinė ir garsinė medžiaga  |

* Parapijos puslapis Archyvuota kopija 2014-08-12 iš Wayback Machine projekto.
* „Šiaurės rytai". Kupreliškio šv. arkangelo Mykolo bažnyčia Archyvuota kopija 2017-08-04 iš Wayback Machine projekto.
* „Žiemgala". Kupreliškio bažnyčia
| **Brunonas Abakanovičius** |
| --- |
|  |
| Abakanovičiai |
| Abdankas (herbas) |
| Abdankas (herbas) |
|  |
| Gimė | 1852 m. spalio 6 d.Ukmergė |
| Mirė | 1900 m. rugpjūčio 29 d.Parc St. Maur, Paryžius |

**Brunonas Abakanovičius** (lenk. *Bruno Abdank-Abakanowicz*, 1852 m. spalio 6 d. Ukmergė – 1900 m. rugpjūčio 29 d. Parc St. Maur, prie Paryžiaus) – Rusijos ir Prancūzijos matematikas, inžinierius elektrotechnikas, išradėjas, konstruktorius.

Biografija
----------

Kilęs iš Lietuvos Didžiosios kunigaikštystės totorių kilmės bajorų giminės, besigiminiavusios su Goštautais. 1863-1864 m. sukilimo dalyvio sūnus. Baigė Rygos politechnikos mokyklą (*Das Baltische Polytechnikum zu Riga*, dabartinis Rygos technikos universitetas), gavo kelių ir tiltų inžinieriaus specialybę. Liko institute dėstyti privatdocento teisėmis, 1875 m. pakviestas į Lvovo Technikos akademiją (dabartinis Lvovo politechnikos institutas), ten apsigynė daktarinę disertaciją. 1881 m. persikėlė į Paryžių, įsigytoje viloje įsteigė elektrotechnikos laboratoriją, tapo „*Compagnie française du procede Thompson-Houston*" gamyklų direktoriumi.

Mokslinė veikla
---------------

Sukonstravo integratorių, apie jį 1886 m. išleido knygą prancūzų kalba(vokiečių kalba išleista 1889 m. lenkų kalba 1907 m.). Tyrė ir tobulino planimetrus, elektros įtaisus. Tarp jo išradimų yra parabolografas, spirografas, nuolatinės srovės generatorius, elektromagnetinis skambutis geležinkelio linijoms, naujo tipo kaitinamoji lempa. Tyrimų išvadas skelbė Paryžiaus mokslų akademijos ataskaitose. Prancūzijoje rėmė kraštiečius emigrantus ir jų veiklą.

Įvertinimas
-----------

* Prancūzijos Garbės legiono kryžius

Šaltiniai
---------

1. ↑  Выдающиеся математики - биографические сведения  Archyvuota kopija 2007-10-28 iš Wayback Machine projekto.
2. ↑  Bruno Abdank-Abakanowicz. Les intégraphes. Paris: Gauthier-Villars. (1886)
3. ↑  *Brunonas Abakanovičius*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 12 psl.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Casuarius casuarius** |
| --- |
| Šalmuotasis kazuaras (Casuarius casuarius)Šalmuotasis kazuaras (*Casuarius casuarius*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Antbūris: | Beketeriai paukščiai  *( Ratitae)* |
| Būrys: | Strutiniai paukščiai  *( Struthioniformes)* |
| Šeima: | Kazuariniai paukščiai  *( Casuariidae)* |
| Gentis: | *Casuarius*  *( Casuarius)* |
| Rūšis: | Šalmuotasis kazuaras  *( Casuarius casuarius)* |

 |
| PaplitimasPaplitimas |

*Casuarius casuarius*
**Šalmuotasis kazuaras** (*Casuarius casuarius*) – beketerių (*Ratitae*) paukščių antbūrio kazaurinių (*Casuariidae*) šeimos paukštis.

Aukštis apie 150 cm, masė iki 80 kg. Gyvena iki 50 metų. Ant galvos turi raginį šalmą kuriuo iš žemės iškapsto maisto. Plunksnos panašios į plaukus, ryškiai juodos. Iki 4 metų plunksnos būna pilkos. Ant kiekvienos kojos turi po 3 pirštus. Kojų vidinio piršto nagas ilgas ir aštrus. Jį paukštis naudoja gindamasis. Minta nukritusiais vaisiais, sėklomis, uogomis, vabzdžiais ir bestuburiais. Paplitę Naujosios Gvinėjos ir gretimų salų bei Australijos žemyno šiaurinės dalies tropiniuose miškuose. Poruojasi liepą-rugpjūtį. Patelė padeda 3 didelius, žalsvos spalvos kiaušinius. Jaunikliai pirmosiomis savaitėmis būna apaugę rudomis plunksnomis, išmargintomis juodomis ar baltomis dėmėmis. Šalmuotieji kazuarai yra reti paukščiai. Nepaisant to, jie nuolat medžiojami. Manoma, jog dabar gyvena tik apie 1500 sparnuočių.

|  |  |
| --- | --- |
|  | **Vikiteka: Šalmuotasis kazuaras** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Phoeniconaias minor** |
| --- |
| Mažasis flamingas (Phoeniconaias minor)Mažasis flamingas |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Flaminginiai paukščiai  *( Phoenicopteriformes)* |
| Šeima: | Flaminginiai  *( Phoenicopteridae)* |
| Gentis: | **Phoeniconaias**  *( Phoeniconaias)* |
| Rūšis: | Mažasis flamingas  *( Phoeniconaias minor)* |

 |
| **Sinonimai** |
| * *Phoenicopterus minor*
 |

**Mažasis flamingas** (*Phoeniconaias minor*) – flaminginių (*Phoenicopteridae*) šeimos paukštis, monotipinės *Phoeniconaias* genties, mažiausia dabartinių flamingų rūšis.

Maitinimosi vietose sudaro didžiulę iki milijono paukščių koloniją. Ūgis apie 80-90 cm, svoris nuo 1,2 iki 2,7 kg. Kūnas šviesiai arba tamsiai rausvas, snapas ilgas, tamsios spalvos. Minta mikroskopiniais melsvadumbliais, kuriuos rankioja sekliuose vandenyse. Maitinasi dažniausiai prieblandoje ir sutemus. Nemigruoja, tik nežymiai persikelia iš vienos vietos į kitą ieškodami maisto.

Paplitęs Afrikos vakarinėje, centrinėje ir pietinėje dalyje.

|  |  |
| --- | --- |
|  | **Vikiteka: Mažasis flamingas** – vaizdinė ir garsinė medžiaga  |
| **Jonas Mikulionis** |
| --- |
| Gimė | 1911 m. liepos 20 d. (112 metų)Punkiškiai, Šimonių valsčius |
|  |
| Veikla | agronomasJAV lietuvių visuomenės veikėjas |

**Jonas Mikulionis** (1911 m. liepos 20 d. Punkiškiai, Šimonių valsčius) – Lietuvos agronomas, agronomijos daktaras, JAV lietuvių visuomenės veikėjas.

Biografija
----------

1937 m. baigė žemės ūkio akademiją, diplomą gavo 1938 m. 1949 m. agronomijos daktaras.

1930–1932 m. mokytojavo Drobiškių pradinėje, 1937–1944 m. Salų ir Raseinių žemesniosiose žemės ūkio mokyklose. 1944 m. pasitraukęs į Vokietiją, 1945–1946 m. dėstė Merbeko pabėgėlių stovyklos lietuvių gimnazijoje. 1946–1949 m. studijavo agronomiją Bonos universitete. 1949 m. persikėlęs į JAV apsigyveno Ročesteryje (Niujorko valstija), 1950 m. – Detroite (Mičigano valstija). Iki 1986 m. dirbo braižytoju matematiku. Aktyvus JAV lietuvių bendruomenės, ateitininkų sendraugių, BALF veikėjas. Kelerius metus mokytojavo Detroito šeštadieninėje lituanistinėje mokykloje.

Šaltiniai
---------

1. ↑  *Jonas Mikulionis*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 121 psl.
| Šopinas |
| --- |
| Slenkstis Šopino žemupyje Slenkstis Šopino žemupyje |
| **Ilgis** | 400 km |
| **Baseino plotas** | 7500 km² |
| **Ištakos** | Takvara Verdės kalnagūbris |
| **Žiotys** | Igvasu |
| **Šalys** | Brazilijos vėliava Brazilija |
|  |
|  **Vikiteka** | Šopinas |

**Šopinas** (port. *Rio Chopim*) – upė Brazilijoje, Paranos valstijoje; kairysis Igvasu intakas (Paranos baseinas). Prasideda Takvara Verdės kalnagūbryje, ~1200 m aukštyje, Santa Katarinos valstijos pasienyje, Vida Silvestre dos Kampos de Palmaso draustinyje. Teka į šiaurės vakarus Brazilijos plokščiakalniu. Įteka į Igvasu ties Fos do Šopino gyvenviete.

Didžiausi intakai – Vitorinas, Santana (kairieji).

Upės vaga slenkstėta, yra krioklių. Įrengtos kelios hidroelektrinės. Miestas prie Šopino – Itapežara d'Oestė.

Upės pavadinimas kilęs nuo vietinės paukščių rūšies – žvilgančiojo karviaganio (*Molothrus bonariensis*) portugališko pavadinimo *chopim*.

Šaltiniai
---------

1. 1 2  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.
2. ↑  Mapa físico do estado do Paraná, IBGE, 2011.
3. ↑  Mapa Multimodal Paraná, DNIT, 2013.
**Bulgarijos II profesionalų futbolo lyga**|
|  |
| Bulgarijos II profesionalų futbolo lyga logo |
| **Sporto šaka** | Futbolas |
| **Įkurta** | 1950 m. |
| **Klubų skaičius** | 18 |
| **Valstybė** | Bulgarijos vėliava Bulgarija |
| **Dabartiniai čempionai** | CSKA 1948 Sofia-2 (2023) |
|  |

**Bulgarijos II profesionalų futbolo lyga** (bulg. *Втора професионална футболна лига*) – 2-osios pakopos Bulgarijos futbolo divizionas. Varžybos vyksta vieningoje lygoje.

Istorija
--------

Lyga įkurta 1950 m. dviejų zonų formatu. Apie 2000 m. lyga tapo profesionalia, 2012 m. ji buvo suvienyta.

Komandos
--------

Bdin
Chernomorets Balchik
Litex
Septemvri
Ludogorets II
Marek
Maritsa
Montana
Chernomorets Burgas
Strumska Slava
Spartak Varna
Dobrudzha
CSKA 1948 II
Dunav
Belasitsa
Sportist
Spartak Pleven
Yantra
2023–2024 m. sezono komandos

Šaltiniai
---------

Nuorodos
--------

* Second League Bulgaria (Soccerway.com)
* Втора професионална лига (Bulgarian-football.com)
| Kyzylasrus. *Кызыл* |
| --- |
|              |
| *Kyzylas* |
|  |
| 

KyzylasKyzylas

51°43′00″ š. pl. 94°27′00″ r. ilg.﻿ / ﻿51.71667°š. pl. 94.45000°r. ilg.﻿ / 51.71667; 94.45000﻿ (Kyzylas)Koordinatės: 51°43′00″ š. pl. 94°27′00″ r. ilg.﻿ / ﻿51.71667°š. pl. 94.45000°r. ilg.﻿ / 51.71667; 94.45000﻿ (Kyzylas) |
|  |
| Laiko juosta: (UTC+7)------ vasaros: (UTC+8) |
|  |
| **Valstybė** | Rusijos vėliava Rusija |
| **Respublika** | Tuva Tuva |
|  |
| **Gyventojų** (2007) | 108 200  |
| **Altitudė** | 631 m |
|  |
|  **Vikiteka** | Kyzylas |

**Kyzylas** – miestas Rusijoje, pietų Sibire, prie Didžiojo Jenisiejaus (Bij Chemo) ir Mažojo Jenisiejaus (Ka Chemo) santakos. Tuvos Respublikos sostinė.

Istorija
--------

Miestas įkurtas 1914 m. ***Belocarsko*** (*Белоцарск*) pavadinimu. 1918 m. pervadintas į ***Chem Beldyrą*** (*Хем-Белдыр*), o 1936 m. – į ***Kyzylą*** (tuvių k. – „raudonas"). 1921–1944 m. buvo iš dalies pripažintos Tuvos Liaudies Respublikos sostinė. TSRS prijungus Tuvą prie RTFSR, tapo jos administraciniu centru.

Lankytini objektai
------------------

Kyzylas laikomas Azijos geografiniu centru. Prie Jenisiejų santakos (Jenisiejaus pradžia) pastatytas centrą žymintis obeliskas. Yra krašto muziejus, kuriame saugomi Tuvoje rasti archeologiniai radiniai. Yra dar keli muziejai. Dramos teatras, filharmonija. Budistų šventyklos: Cečenlingas, Tuvdan Čojchorlingas. Svarbiausia švietimo institucija – Tuvos valstybinis universitetas.

Ekonomika
---------

Mašinų, maisto, lengvoji, medienos apdirbimo pramonė. Netoliese išgaunamos akmens anglys. Keliai į Abakaną ir Ak Dovuraką. Oro uostas.

Nuorodos
--------

* Laikraštis „Azijos Centras"
* Miesto nuotraukos
Guaita
Česta
Montalė
**Trys San Marino bokštai** – bokštų grupė mažoje Europos valstybėje San Marine. Jie yra trijose Titano kalno viršūnėse, sostinėje, kuri irgi vadinasi San Marinas, ir yra pavaizduoti šalies vėliavoje ir herbe. San Marine taip pat yra tortas, vadinamas *La Torta Di Tre Monti* (Trijų kalnų/bokštų tortas) kaip regiono simbolis. Tai sluoksniuotas vaflinis tortas, aplietas šokoladu. Trys San Marino bokštai pavaizduoti ant San Marino eurų monetų.

Pirmasis bokštas
----------------

Guaita yra seniausias iš trijų bokštų ir žymiausias, pastatytas XI a. ir trumpai buvo naudotas kaip kalėjimas. Benvenuto da Imola pavadino šį bokštą *Mirabile Fortilitium* (Nuostabioji tvirtovė). Bokštas daugybę kartų rekonstruotas, paskutinį kartą 1930 m. ir nuo to laiko lankomas turistų.

Antrasis bokštas
----------------

Česta yra ant aukščiausios Titano kalno viršūnės. 1956 m. bokšte Šventojo Marino garbei įkurtas muziejus. Bokštas pastatytas XIII a.

Trečiasis bokštas
-----------------

Montalė yra žemiausioje Titano kalno viršūnėje. Šis bokštas, priešingai nei kiti, nėra atviras visuomenei. Jis pastatytas XIV a.

Išnašos
-------

1. ↑  San Marino eurų monetos **(**angl.**)**
2. ↑  Kelionių gidas po San Mariną Archyvuota kopija 2007-10-24 iš Wayback Machine projekto. **(**angl.**)**
| **Ana Glaubė** |
| --- |
| Gimimo vardas | rus. *Анна Колобаева* |
| Visas vardas | Анна Глаубэ (Колобаева) |
| Gimė | 1990 m. gruodžio 9 d. (32 metai)Maskva |
| Tautybė | Rusė, totorė |
| Pilietybė |  Rusija |
|  |
| Sritis | Teatras, kinas, TV |
| Pareigos | Aktorė |

**Ana Glaubė** dar žinoma **Anos Kolobajevos** vardu (g. 1990 m. gruodžio 9 d. Maskvoje) – Rusijos aktorė.

Vaidmenys
---------

Vaidino filmuose: „Neadekvatūs žmonės", „Laikas dukroms", „Laiko limitas", „Fors mažoras", „Karinis fitnesas", bei legendiniame „Hotel Eleon".

Debiutavo kine įkūnijusi psichologo padėjėją Romano Karimovo filme „Neadekvatūs žmonės". Vėliau filmavosi vienoje iš projekto serijų "Univeras. Naujasis bendrabutis".

Seriale „Dukterų laikas" atliko vieną iš pagrindinių vaidmenų.

2022 m. filmavosi seriale „Skyrybos". Jos herojė Ilona išsiskyrė su vyru, tačiau gyveno kartu. Pykosi, taikėsi ir kartu melavo tėvams, kad laukiasi piramgimio.

Šaltiniai
---------

1. ↑
2. ↑
3. ↑
4. ↑
5. ↑
6. ↑

Nuorodos
--------

* IMDb profilis
* kino-teatr.ru
* kinopoisk.ru
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Halichoerus grypus**Apsauga: 1(E) – Prie išnykimo ribos |
| --- |
| Pilkasis ruonis (Halichoerus grypus)Pilkojo ruonio (*Halichoerus grypus*) patinas |
| Pilkasis ruonis (Halichoerus grypus)Pilkojo ruonio (*Halichoerus grypus*) patelė |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Plėšrieji žinduoliai  *( Carnivora)* |
| Pobūris: | Ruoniniai  *( Pinnipedia)* |
| Šeima: | Tikrieji ruoniai  *( Phocidae)* |
| Gentis: | *Halichoerus*  *( Halichoerus)* |
| Rūšis: | Pilkasis ruonis  *( Halichoerus grypus)* |

 |
| Binomas |
| ***Halichoerus grypus***Fabricius, 1791 |
| Pilkojo ruonio paplitimo arealasPilkojo ruonio paplitimo arealas |

**Pilkasis** arba **ilgasnukis ruonis** (*Halichoerus grypus*) – ruonių (*Pinnipedia*) pobūrio jūros žinduolis. Lotyniškasis ilgasnukio ruonio pavadinimas reiškia „kumpanosė jūros kiaulė". Po vandeniu išbūna iki 20 min. Tuomet gyvūno širdis ima lėčiau plakti – taip taupomas deguonis. Gyvena apie 40 metų.

Patinų kūno ilgis – iki 2,5 m ilgio, sveria iki 300 kg. Patelės mažesnės – iki 2 m ilgio, ir 200 kg svorio. Snukis ilgas.

Mityba ir medžioklė
-------------------

Minta žuvimis ir kai kuriais bestuburiais. Ilgasnukiai ruoniai turi dideles akis, tačiau medžiojant svarbesnė klausa ir skonio receptoriai, todėl išgyventi gali net ir akli individai. Medžioja pavieniui, sausumoje susiburia į kaimenes.

Medžioklėje ruoniai naudojasi savotišku garsą skleidžiančiu organu (panašiai kaip delfinai), o nosis ir ūsai ypač jautrūs vandens virpėjimui.

Paplitimas
----------

Paplitęs borealinėje Atlanto vandenyno dalyje, prie šiaurės vakarų Europos, įskaitant Baltijos jūrą, ir Šiaurės Amerikos rytuose.

### Paplitimas Lietuvoje

Pasitaiko Baltijos jūroje prie Lietuvos krantų.

Dauginimasis
------------

Baltijos regione ilgasnukiai ruoniai dauginasi vasarį–kovą. Atlanto vandenyno paplūdimiuose – vėlų rudenį. Tuo metu patinai būna ypač agresyvūs. Ruoniai nesudaro nuolatinių porų, dominuojantys patinai poruojasi su visomis prieinamomis patelėmis.

Praėjus metams po poravimosi, patelė atsiveda vieną jauniklį. Šis minta motinos pienu 2–3 savaites. Naujagimių kailiukas būna baltas, tik po kelių savaičių jis įgauna pilkai rusvą spalvą. Patinai lytiškai subręsta 3–10 metų amžiaus, patelės – 5–6 m.

Patelės, atsivedusios jauniklius, po poros savaičių vėl gali poruotis.

Taip pat skaityti
-----------------

* Vietinės Lietuvos žinduolių rūšys

|  |  |
| --- | --- |
|  | **Vikiteka: Pilkasis ruonis** – vaizdinė ir garsinė medžiaga  |
| **Mykolas Leonaitis** |
| --- |
| 4-oji oro eskadrilė 1929 m. Zoknių aerodrome. Pirmoje eilėje iš kairės: kapitonas Mykolas Leonaitis, kapitonas Jonas Liorentas, eskadrilės vadas majoras Leonardas Peseckas, kapitonas Juozas Jankauskas, kapitonas Kazys Šimkus. Antroje eilėje: leitenantas Petras Masys, kapitonas Albinas Kijanskas, leitenantas Grigorijus Radvenis, leitenantas Vytautas Varanavičius, viršila Motiejus Garunkštis, leitenantas Alfonsas Svilas, kapitonas Juozas Mitalas, leitenantas Vincas Karalius. |
| Gimė | 1904 m. kovo 25 d.Juodeliškė |
| Mirė | 1948 m. kovo 29 d. (44 metai)Vislochas (prie Heidelbergo) |
|  |
| Veikla | Lietuvos karo lakūnas, aviacijos kapitonas (1932 m.) |

**Mykolas Leonaitis** (iki 1939 m. **Mykolas Leončikas**, 1904 m. kovo 25 d. Juodeliškės kaime, Seinų apskritis – 1948 m. kovo 29 d. Visloche, prie Heidelbergo, Vokietija) – Lietuvos karo lakūnas, aviacijos kapitonas.

Biografija
----------

Mokėsi Juodeliškių pradinėje mokykloje, vėliau Seinų „Žiburio" gimnazijoje. Įstojo į Kauno karo mokyklą, kurią 1925 m. baigė leitenanto laipsniu. Paskirtas tarnauti į Devintasis pėstininkų Lietuvos kunigaikščio Vytenio pulką, 1926 m. perkeltas į Karo aviacijos Mokomąją eskadrilę.
1927 m. baigė Aukštuosius karininkų didžiojo Lietuvos kunigaikščio Vytauto kursus. 

1932 m. skrisdamas patyrė avariją, buvo sužeistas. Pasveikęs perkeltas į Zoknių aerodromą, tarnavo 4-ojoje eskadrilėje. Štabe ėjo skyriaus viršininko, vėliau žvalgybos karininko pareigas. 1940 m. rugpjūčio 25 d. išleistas į atsargą. Slapstėsi nuo galimo suėmimo Linksmakalnyje. Antrojo pasaulinio karo metais partizanavo, vėliau dirbo fabriko vedėju Kaune. 1944 m. su šeima pasitraukė į Vokietiją.

Įvertinimas
-----------

* Lietuvos didžiojo kunigaikščio Gedimino 4-ojo laipsnio ordinas
* Lietuvos nepriklausomybės medalis
* Garbės ženklas „Plieno Sparnai"

Šaltiniai
---------

* Lietuvos aviacijos istorija 1919 - 1940 m.
Estijos piliečio lustinė asmens tapatybės kortelė
**Asmens tapatybės kortelė** − naujos kartos oficialus dokumentas, patvirtinantis jo turėtojo asmens tapatybę ir pilietybę. Daugelyje šalių (taip pat ir Lietuvoje) tapatybės kortelė − pagrindinis asmens dokumentas.

Lietuvoje asmens tapatybės dokumentas (pasirinktinai kortelė arba pasas) išduodamas kiekvienam Lietuvos Respublikos piliečiui, sulaukusiam 16 metų. Prireikus asmens tapatybės kortelė išduodama vaikams iki 16 metų.

Asmens tapatybės kortelėje gali būti nurodyti šie jos turėtojo duomenys: vardai ir pavardės, portretinė nuotrauka, amžius, gimimo data, adresas, asmens kodas, profesija, religija, pilietybė, tautybė ir kita. Naujosios technologijos leidžia talpinti į tapatybės kortelę įmontuotas mikroschemas (pvz. lustus) biometrinę informaciją, kaip antai: pirštų antspaudai, veido, rankų, rainelių išmatavimai ir kita.

Asmens tapatybės kortelių pavyzdžiai
------------------------------------

* Vokiška asmens tapatybės kortelė su kinegramaVokiška asmens tapatybės kortelė su kinegrama
* Čilės asmens tapatybės kortelėČilės asmens tapatybės kortelė
* Japoniška lustinė asmens tapatybės kortelėJaponiška lustinė asmens tapatybės kortelė
* Austrijos piliečio asmens tapatybės kortelėAustrijos piliečio asmens tapatybės kortelė

Nuorodos
--------

|  |  |
| --- | --- |
|  | **Vikiteka: Asmens tapatybės kortelė** – vaizdinė ir garsinė medžiaga  |

* Lietuvos Respublikos asmens tapatybės kortelės pavyzdys ir aprašymas Archyvuota kopija 2009-06-21 iš Wayback Machine projekto. − asmens dokumentų išrašymo centro prie vidaus reikalų ministerijos oficiali svetainė
San Marino kapitono-regento sostas
**San Marino kapitonas-regentas** (it. *Capitani Reggenti*) – kas pusę metų renkamas San Marino valdžios postas, kurį visada užima du žmonės. Kapitonas-regentas vadovauja šalies vyriausybei, tačiau neturi vykdomios galios įgaliojimų. Įprastai kapitonai-regentai yra renkami iš opozicinių partijų. Nuo pat 1243 m. šių politikų kadencija prasideda kiekvienų metų balandžio 1 ir spalio 1 d.

Toks diarchijos vyriausybinis valdymas kildinamas iš Romos respublikos laikų, Senovės Romos konsulo atitikmuo.

1972 m. buvo panaikintas draudimas tokias pareigas užimti moterims. 1981 m. balandžio 1 d. pirmąja moterimi regente tapo Maria Lea Pedini-Angelini. 2017 m. pirmą kartą abi regento pozicijas užėmė moterys.

Kapitonų-regentų rinkimų taisyklės patvirtintos 1945 m. įstatymu, kuris atitinka 1600 m. San Marino konstituciją.

Šaltiniai
---------

1. ↑  „Captains Regent — Repubblica di San Marino, portale ufficiale". Nuoroda tikrinta 2016-01-31.
2. ↑  „Women Captains Regent". Nuoroda tikrinta 2016-01-31.
3. ↑  „Election of the Captains Regent". Nuoroda tikrinta 2016-01-31.
| Dahukasarab. دهوك‎ |
| --- |
| *Dohuko panorama* |
|  |
| 

DahukasDahukas

36°52′0″ š. pl. 43°0′0″ r. ilg.﻿ / ﻿36.86667°š. pl. 43.00000°r. ilg.﻿ / 36.86667; 43.00000﻿ (Dahukas)Koordinatės: 36°52′0″ š. pl. 43°0′0″ r. ilg.﻿ / ﻿36.86667°š. pl. 43.00000°r. ilg.﻿ / 36.86667; 43.00000﻿ (Dahukas) |
|  |
| Laiko juosta: (UTC+3)------ vasaros: (UTC+4) |
|  |
| **Valstybė** | Irako vėliava Irakas |
| **Muchafaza** | Dohuko muchafaza |
|  |
| **Gyventojų** (2013) | 493 283  |
| **Altitudė** | 565 m |
|  |
|  **Vikiteka** | Dahukas |

**Dahukas** (kurd. دهۆک = *Dihok*, arab. دهوك = *Dahūk*, aram. ܢܘܗܕܪܐ = *Nūhadrā*) – miestas šiaurės Irake, Irako Kurdistane, 470 km nuo Bagdado; muchafazos centras. Pagrindiniai gyventojai – kurdai ir asirai. Miestas įsikūręs prie Tigro upės, kalnų apsuptyje. Yra oro uostas. Tai vienas ūkiškai labiausiai išsivysčiusių Kurdistano miestų. Veikia keletas universitetų (Dahuko, Dohuko amerikiečių, politechnikos, novrūzo).

Dauguma gyventojų – kurdai.

Istorija
--------

Miestas žinomas nuo Asirijos imperijos laikų kaip ***Nohadra***. Naujosios Asirijos karalystės laikais sudarė savivaldžią kunigaikštystę. Krikščionybės laikais sudarė Erbilio bažnyčios eparchiją. 1236 m. įjungtas į kurdų Badinano kunigaikštystę, o 1942 m. užimtas osmanų.

Sportas
-------

* Duhok SC – futbolo klubas; rungtyniavo aukščiausioje šalies lygoje, 2009–2010 m. čempionai.

Nuorodos
--------

Oficialus miesto tinklapis (kurdų k.):  Archyvuota kopija 2017-07-28 iš Wayback Machine projekto.

Šaltiniai
---------

1. ↑
2. ↑  *Dahuk*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
*Kitos reikšmės – Džonas (reikšmės).*

| **Džonas Edvardas Brodbentasangl. *John Edward (Ed) Broadbent*** |
| --- |
|  |
| Gimė | 1936 m. kovo 21 d.Ošava, Ontarijas, Kanada |
| Mirė | 2024 m. sausio 11 d. (87 metai)Otava, Ontarijas, Kanada |
|  |
| Veikla | politologas, filosofijos daktaras, Kanados politinis veikėjas. |
|  |
| Žymūs apdovanojimai |
| 1993 m. Kanados ordinas |

**Džonas Edvardas Brodbentas** (angl. *John Edward (Ed) Broadbent*; 1936 m. kovo 21 d. – 2024 m. sausio 11 d.) – politologas, filosofijos daktaras, Kanados politinis veikėjas.

Biografija
----------

Tarnavo Kanados karo aviacijoje. 1950–1960 m. dirbo mokytoju JAV. 1965 m. baigė Toronto universitetą, teisės daktaras, ir Londono aukštąją ekonomikos ir politikos mokyklą, filosofijos daktaras.

Nuo 1965 m. buvo Naujosios demokratijos partijos (NDP) tarptautinio skyriaus vadovas, 1974–1989 m. – partijos lyderis. Jam vadovaujant NDP pasiekė geriausią rinkimų rezultatą – 1988 m. parlamento rinkimuose gautos 43 vietos. 1980 m. pripažintas geriausiu Kanados politiku.

1968–1990 m. ir 2004–2006 m. buvo Kanados parlamento Bendruomenių rūmų narys.

1989–1996 m. buvo *Tarptautinio Žmogaus teisių ir demokratijos plėtros centro* direktorius.

Nuo 1976 m. buvo Socialistų Internacionalo pirmininko pavaduotojas.

1993 m. gavo aukščiausią Kanados apdovanojimą – Kanados ordiną.

Šaltiniai
---------

1. ↑  Tunney, Catharine (2024-01-11). „Ed Broadbent, former NDP leader, dead at 87". *CBC* (anglų). Nuoroda tikrinta 2024-01-12.

Nuorodos
--------

* Asmeninė svetainė Archyvuota kopija 2005-08-28 iš Wayback Machine projekto..
**Lygioji keramika** – lipdyta lygiu paviršiumi keramika iš molio su grūsto granito ar smėlio priemaišomis. Indų paviršius gali būti šiurkštus, išlygintas ar nugludintas.

Kultūros
--------

Lygioji keramika būdinga į rytus nuo dab. Lietuvos esančioms baltų kultūroms – Dniepro-Dauguvos kultūrai, Bancerovo–Tušemlios kultūrai ir ankstyvųjų slavų Prahos kultūrai. 

Lietuvoje lygioji keramika pradėta naudoti neolite, paplito nuo m. e. I tūkstantmečio vidurio. Brūkšniuotosios keramikos kultūros laikotarpio gyvenvietėse lygiosios keramikos randama nedaug, tik keli procentai visos randamos keramikos. Daugiau jos aptinkama nuo II a. – III a. plintant grublėtajai keramikai. 

Lygioji keramika – dažniausiai lipdyti įvairaus dydžio žemais kakleliais mažai profiliuoti ar kibiro pavidalo puodai platesne už dugną anga, kartais viršutinėje dalyje puošti duobučių eilėmis, gnaibymu. Lygioji keramika dažniausiai aptinkama Rytų Lietuvos pilkapių kultūros paminkluose – vyrauja neaukšti dubenėliai, puodynės.

Tam tikrą grupę sudaro juodu ar rudu gludintu paviršiumi lipdyta keramika, kuri Lietuvoje atsirado I tūkstantmetyje pr. m. e. , plačiau paplito nuo III a. – V a. m. e.

Kiti straipsniai
----------------

* Brūkšniuotoji keramika
* Grublėtoji keramika
* Lipdytinė keramika
* Miniatiūrinė keramika

Šaltiniai
---------

1. ↑  Aleksiejus Luchtanas. *Lygioji keramika*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 369 psl.
| Rozvelas*Roswell* |
| --- |
|        |
| *Miesto gatvė* |
|  |
| 

RozvelasRozvelas

33°23′14″ š. pl. 104°31′41″ v. ilg.﻿ / ﻿33.38722°š. pl. 104.52806°r. ilg.﻿ / 33.38722; 104.52806﻿ (Rozvelas)Koordinatės: 33°23′14″ š. pl. 104°31′41″ v. ilg.﻿ / ﻿33.38722°š. pl. 104.52806°r. ilg.﻿ / 33.38722; 104.52806﻿ (Rozvelas) |
|  |
| Laiko juosta: (UTC-7)------ vasaros: (UTC-6) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Naujoji Meksika Naujoji Meksika |
| **Apygarda** | Čaveso apygarda |
|  |
| **Įkūrimo data** | 1871 m. |
|  |
| **Gyventojų** (2020) | 48 439  |
| **Plotas** | 77,1 km² |
| **Tankumas** (2020) | 628 žm./km² |
| **Altitudė** | 1 089 m |
|  |
|  **Vikiteka** | Rozvelas |

**Rozvelas** (angl. *Roswell*) – miestas Jungtinių Amerikos Valstijų pietuose, Naujojoje Meksikoje, prie Hondo upės žemupio (8 km nuo jo santakos su Pekosu), 280 km į pietryčius nuo Santa Fė. Čaveso apygardos centras, penktas pagal dydį valstijos miestas. Kelių mazgas. Verčiamasi drėkinamąja žemdirbyste (auginama medvilnė, liucerna, daržovės), gyvulininkyste. Apylinkėse išgaunama nafta ir gamtinės dujos. Yra Volkerio karinė oro bazė. Veikia Naujosios Meksikos karinis institutas (nuo 1891 m.), miesto muziejus (su Rozvele gimusio Piterio Hurdo piešiniais), ufologijos muziejus. Plėtojamas turizmas. Miesto apylinkėse yra Bedugnio Ežero valstijos parkas, Linkolno nacionalinis miškas.

2010 m. 58,3 % Rozvelo gyventojų buvo lotynoamerikiečiai, 36,5 % – baltieji, 2,0 % – indėnai, 1,8 % – afroamerikiečiai, 1,2 % – azijiečiai.

Istorija
--------

Rozvelą kaip prekybinį postą 1871 m. įkūrė Vanas S. Smitas (*Van C. Smith*) ir pavadino savo tėvo Rozvelo Smito garbei. Gyvenvietė augo plėtojantis gyvulininkystei ir drėkinamajai žemdirbystei. Nuo 1889 m. apygardos centras.

NSO muziejuje
Miestas pagarsėjo po 1947 m. kai už 121 km nuo Rozvelo (arčiau Koronos) rastos neatpažinto skraidančio objekto liekanos (Rozvelo incidentas). Vėliau tapo ufologinio turizmo traukos centru.

Šaltiniai
---------

1. ROSWELL in Chaves (New Mexico), *citypopulation.de*
2. ↑  ROSWELL in Chaves (New Mexico), *citypopulation.de*
3. ROSWELL in Chaves (New Mexico), *citypopulation.de*
4. ↑  ROSWELL in Chaves (New Mexico), *citypopulation.de*
5. 1 2 3  *Roswell // New Mexico, United States*. Encyclopædia Britannica Online. – www.britannica.com.
6. ↑
|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

1918 m. lapkričio 2 d. Lietuvos taryba priėmė laikinąją Lietuvos konstituciją, kuri vadinosi **Lietuvos Valstybės Konstitucijos pamatiniai dėsniai**. Ši konstitucija buvo trumpa. Joje buvo įtvirtinta, kad Valstybės taryba yra vienintelė įstatymų leidžiamoji institucija, Prezidiumui buvo pavesta laikinai vykdyti aukščiausios vyriausybės funkcijas, t. y. skelbti įstatymus, kviesti ministrą pirmininką ir tvirtinti Ministrų kabinetą Tarybos vardu. Šis aktas yra ypatingas tuo, kad jį rengusios Valstybės tarybos bandymas išlaikyti pusiausvyrą tarp 1918 m. liepos 11 d. savo nutarimo skelbti Lietuvą monarchija ir vis labiau stiprėjančių respublikinių nuotaikų pasekmė. Šioje konstitucijoje nieko nebuvo pasakyta apie teismus, nes nebuvo pakankamai kvalifikuotų žmonių, kurie galėtų eiti teisėjų pareigas, todėl tai vis dar liko vyriausybės kompetencijoje. Joje buvo skelbiama apie piliečių lygybę prieš įstatymus, atsisakyta privilegijuotų luomų, nuosavybės neliečiamumas, tikybos, žodžio, susirinkimų, draugijų laisvių garantijos taip pat buvo skelbiamos. Bet nebuvo įvardinta valstybės valdymo forma.

1919 m. sausio 24 d. Valstybės taryba papildė pamatinius dėsnius dar vienu skyriumi, kuriame įtvirtinta, kad Ministrų kabinetas gali leisti laikinuosius įstatymus nesant Valstybės tarybos.

Išorinės nuorodos
-----------------

WikisourceWikisource
Puslapis Vikišaltiniuose:
***1918 m. Laikinoji Lietuvos Valstybės Konstitucija***
**Colin Odutayo**| Asmeniniai duomenys |
| --- |
| **Pilnas vardas** | Colin Lapido Odutayo |
| Gimimo data | 2001 m. kovo 8 d. (22 metai) |
| Gimimo vieta | Nyderlandai |
| Ūgis | 175 cm |
| Klubai |
| Dabar žaidžia | FK Riteriai |
| **Numeris** | 7 |
| **Pozicija** | saugas |
| Jaunimo klubai |
| nežinoma | Aston Villa |
| Profesionalūs klubai\* |
| 2022  2023– | NeptūnasRiteriai | 14 0(8)31 0(3) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. lapkričio 14 d.. |

**Kolinas Odutajo** (*Colin Lapido Odutayo*; g. 2000 m. kovo 8 d.) – futbolininkas iš Nyderlandų, saugas, vingeris. 

Žaidė Lietuvoje. Atstovavo „Neptūno" ir „Riterių" futbolo klubams.

Karjera
-------

Iki 2020 m. vasaros atstovavo „Aston Villa" klubo U-23 komandai.

Vėliau persikėlė į Nyderlandus, žaidė „Roda" klubo jaunimo ekipoje. 

### „Neptūno" klbas

Nuo 2022 m. vasaros rungtyniavo Lietuvą ir atstovavo „Neptūno" klubui. 

2022 m. spalio 28 d. rungtynėse prieš Riteriai B pasižymėjo pelnydamas tris įvarčius ir svariai prisidėjo prie klaipėdiečių pergalės rezultatu 7:2.

Klaipėdos „Neptūno" gretose Pirmoje lygoje sužaidė keturiolika rungtynių ir pasižymėjo aštuoniais įvarčiais. 

Atstovaudamas bekų ekipai sužaidė vienerias rungtynes Trečioje lygoje. 

Kovojo abiejose pereinamosiose rungtynėsedėl patekimo į A lygą prieš „Džiugo" klubą.

### FK Riteriai

2023 m. sausio 20 d. buvo paskelbta, kad tapo Vilniaus „Riterių" nariu.

2023 m. kovo 12 d. debiutavo A lygos rungtynėse prieš FK Panevėžys.

2023 m. balandžio 15 d. pasižymėjo pelnydamas įvartį rungtynėse prieš „Kauno Žalgirio" klubą.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
|
| **2022** | **FK Neptūnas** | 14 | 8 |
| **2023** | **FK Riteriai** | 31 | 3 |

Spalvų reikšmės:

     Ekipa žaidė A lygoje;

Laimėjimai
----------

su FK Riteriai
* **A lyga**

Šaltiniai
---------

1. ↑  FK Riteriai v. FC Neptūnas (lietuvosfutbolas.lt)
2. ↑  alyga.lt naujienos: Riteriai pristatė naujoką
3. ↑  alyga.lt naujienos: 2023-03-12 Riteriai v. Panevėžys
4. ↑  alyga.lt naujienos: K. Žalgiris v. Riteriai

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive


|  |  |  |
| --- | --- | --- |
|  | FK Riteriai sudėtis |  |
| 1 Armantas Vitkauskas · 2 Nojus Stankevičius · 7 Colin Odutayo · 11 Ebuka Onah · 12 Arnas Voitinovičius · 13 Gustas Gumbaravičius · 14 Armandas Šveistrys · 15 Emil Andriuškevič · 16 Matas Ramanauskas · 17 Deimantas Rimpa · 22 Titas Buzas · 23 Povilas Katinas · 25 Pierre Okende · 29 Andrius Kaulinis · 47 Anri Rosiveri · [[]] · n
 |
Treneris: ? |